Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 1999. évi XLIII. törvényt és a végrehajtásáról szóló rendelkezéseket a gyakorlatban alkalmazni,
Paragraph Index: 500

5. A temetõfenntartás, temetõüzemeltetés ismereteinek alkalmazása A temetkezési szolgáltató a temetõk fenntartására, üzemeltetésére vonatkozó jogszabályok szerint tudja alkalmazni azokat a szolgáltatási, szakmai ismereteket, amelyek a temetõben, temetkezési emlékhelyen valósulnak meg. Önállóan képes elõkészíteni a temetési helyeket, menedzseli és koordinálja a temetõ funkciójának megfelelõen a temetõ használatát. Ennek során: — ellátja a temetõ fenntartását, az építmények, közmûvek, a tárgyi és infrastrukturális létesítmények, közcélú zöldfelületek karbantartását, felújítását és gondozását, — közremûködik a temetõ- és sírhelygazdálkodással összefüggõ létesítési, bõvítési, hamvasztóépítési feladatok megvalósításában, — ellátja a temetõgondnoki, temetõüzemeltetési alapfeladatokat, — elvégzi a temetési helyek lezárásával, megszüntetésével, újra betemetésével kapcsolatos gyakorlati teendõket, — elvégzi a mûemléki, a hõsi temetõk, temetkezési helyek, valamint a nemzeti sírkert betemetésével, fenntartásával, üzemeltetésével kapcsolatos feladatokat, — ellátja a lezárt temetõkkel kapcsolatos sajátos fenntartási és üzemeltetési feladatokat, — közremûködik a kegyeleti park kialakítása, fenntartása és üzemeltetése szakmai feladatainak elvégzésében, — gondozza a temetési helyeket és a temetõi közterületeket, — szervezi a temetõben mûködõ vállalkozási tevékenységet. IV. A szakképesítés vizsgakövetelményei A szakmai felkészítõ tanfolyam javasolt óraszáma: 250 óra. A szakmai vizsgát a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet, valamint a szakmai és vizsgakövetelmények elõírásai szerint kell megszervezni, illetve lefolytatni. Az írásbeli vizsgarész, a szakmai dolgozat „védése”, valamint a szóbeli vizsgarész egy napra is szervezhetõ, amennyiben a vizsgázók létszáma nem haladja meg a 20 fõt. 20 fõ felett csak a szakmai dolgozat „védése” tartható meg egy napon a szóbeli vizsgarésszel.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes